**Nr. 16542/ 17.04.2024**

**REFERAT DE APROBARE**

**la** **Proiectul de hotărâre** **privind asocierea Județului Cluj cu Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău în vederea realizării unui obiectiv de investiţii**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:**   Municipiul Cluj-Napoca este pol de creștere conform HG 998/2008 fiind primul oraș ca mărime din România (după capitala București), cu cea mai dinamică creștere a populației (conform ultimului recensământ). Acesta a realizat Planul de Mobilitate Urbană Durabilă (PMUD) pentru perioada 2016-2030, cu sprijinul consultanților Băncii Europene de Reconstrucție și Dezvoltare (BERD), sub asistența tehnică a JASPERS, în cadrul proiectului finanțat de Ministerul Dezvoltării Regionale și Administrației Publice (MDRAP).  Localitățile limitrofe municipiului Cluj-Napoca, Florești, Gilău, Apahida, Baciu, Jucu, Bonțida și Gârbău au cunoscut, de asemenea, o dezvoltare accentuată, situație care a condus la creșterea valorilor de trafic între acestea și municipiul Cluj-Napoca.  În acest sens, prin Hotarârea nr. 1099/2018 a Consiliului Local al Municipiului Cluj-Napoca s-a aprobat Acordul de asociere pentru realizarea în parteneriat a Studiilor de pre-fezabilitate, fezabilitate, impact asupra mediului şi evaluarea strategică adecvată pentru obiectivul de investiţii „Tren Metropolitan Gilău – Floreşti – Cluj-Napoca – Baciu – Apahida – Jucu – Bonţida”. Ulterior acesta a fost modificat prin 7 acte adiționale.  Totodată, în cadrul asocierii s-a întocmit documentația PUZ și SF pentru Componenta 2. Tren Metropolitan.  Prin adresa nr. 1205/12.04.2023, Ministerul Transporturilor și Infrastructurii, a solicitat Municipiului Cluj-Napoca punctul de vedere privind depunerea unui proiect pentru implementarea trenului metropolitan, solicitare la care Municipiul Cluj-Napoca i-a dat curs.  Astfel, Municipiul Cluj-Napoca a efectuat demersurile necesare pentru modificarea/actualizarea documentației întocmite astfel încât aceasta să se poată încadra în prevederile ghidului solicitantului pentru prioritatea (P6) Dezvoltarea mobilității sustenabile în nodurile urbane – trenurile metropolitane, conform solicitării Ministerului Transporturilor și Infrastructurii.  Modificările presupun:  - reconfigurare parcări – conform Anexei 14 din Ghid solicitantului (”sisteme Park&Ride vor fi amplasate în vecinătatea stației CF. De-a lungul unei rute de tren metropolitan vor fi amplasate sisteme Park&Ride in minim 30% din stațiile/punctele de oprire ale rutei;  - adaptarea Remizei la fazarea finanțării din punct de vedere tehnic - funcțional, precum și cerințele obligatorii ale Ghidului de trenuri metropolitane; conform punctului 5.2.2 din ghidul solicitantului (”construcția unei remize în limita a 1 km de cale ferată nouă (inclusiv accesul la aceasta), dacă aceasta este necesară (nu este eligibilă construcția de clădiri noi”)  În acest sens în urma aprobării prin Ordinul Ministrului Transporturilor și Infrastructurii nr. 1625/04.09.2023 a Ghidului Solicitantului, pentru prioritatea (P6) Dezvoltarea mobilității sustenabile în nodurile urbane – Trenurile Metropolitane, s-a constatat că, unele lucrări nu sunt eligibile.    **1.2 Cerinţe care reclamă oportunitatea actului administrativ:**  Având în vedere valoarea mare a cheltuielilor neeligibile, Comuna Gârbău a comunicat faptul că nu poate acoperi financiar, din bugetul propriu contribuția aferentă. Prin adresa nr. 6237/3.01.2024, Municipiul Cluj-Napoca a solicitat Consiliului Județean Cluj să devină partener și să sprijine realizarea acestor investiții cu alocarea de fonduri, în vederea realizării componentelor aferente proiectului Tren Metropolitan Cluj.  Consiliul Județean Cluj, prin adresa nr. 2227/1.02.2024 și-a exprimat acordul de principiu, urmând a fi promovat un proiect de hotărâre în acest sens.  Având în vedere importanța obiectivului de investiții, pentru a putea continua derularea acestuia și raportat la cele descrise mai sus, este necesară introducerea ca parte a acordului de asociere a Județului Cluj.  Astfel, cheltuielile considerate neeligibile, conform Ghidului Solicitantului, pentru componentele Parcări auto la sol (inclusiv drumuri de legătură) la: PID01 Bonțida Hm, PID02 Răscruci h., PID03 Jucu de Jos h.c., PID04 Jucu Hm, PID05 Câmpenești h., PID06 Apahida 2 h., PID07 Apahida 1 h., PID08 APAHIDA, PID09 Dezmir h., PID18 Baciu h., PID19 Suceag h., PID20 Rădaia h., PID21 Mera h., PID22 Nădășel h. şi PID23 Gârbău Hm., în cuantum de aproximativ 47.756.973 lei fără TVA, (suma finală urmând a fi stabilită pe baza documentațiilor elaborate conform legii) vor fi asigurate de Județul Cluj, începând cu anul 2025.  Potrivit prevederilor art. 89 alin. (8) din O.U.G. nr. 57/2019 privind Codul administrativ, cu modificările și completările ulterioare, unitățile administrative teritoriale pot încheie între ele acorduri și pot participa, inclusiv prin alocare de fonduri, la inițierea și la realizarea unor programe de dezvoltare zonală sau regională, în baza hotărârilor adoptate de autoritățile deliberative de la nivelul acestora, în condițiile legii. |
| 1. **Schimbări preconizate:** |
| Realizarea obiectivului de investiții va contribui la fluidizarea traficului în Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Cheltuielile considerate neeligibile pentru componentele Parcări auto la sol (inclusiv drumuri de legătură) la: PID01 Bonțida Hm, PID02 Răscruci h., PID03 Jucu de Jos h.c., PID04 Jucu Hm, PID05 Câmpenești h., PID06 Apahida 2 h., PID07 Apahida 1 h., PID08 APAHIDA, PID09 Dezmir h., PID18 Baciu h., PID19 Suceag h., PID20 Rădaia h., PID21 Mera h., PID22 Nădășel h. şi PID23 Gârbău Hm., în cuantum de aproximativ 47.756.973 lei fără TVA, (suma finală urmând a fi stabilită pe baza documentațiilor elaborate conform legii) vor fi asigurate de Județul Cluj, începând cu anul 2025. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative**  **în vigoare și măsuri de implementare:** |
| Actul administrativ va sta la baza întocmirii Studiilor de pre-fezabilitate, fezabilitate, impact asupra mediului şi evaluarea strategică adecvată pentru obiectivul de investiţii „Tren Metropolitan Gilău – Floreşti – Cluj-Napoca – Baciu – Apahida – Jucu – Bonţida” în urma căruia, părțile stabilesc de comun acord, scenariul/opțiunea tehnico-economică optimă care va fi aleasă pentru realizarea obiectivului de investiții.  Ulterior aprobării, hotărârea Consiliului Județean Cluj va fi transmisă Consiliului Local al Municipiului Cluj-Napoca, în vederea aprobării și respectiv semnării actului adițional la acordul de asociere. |
| **Secțiunea a 6-a – Anexe la referatul de aprobare:** |
| 1. Adresa Primăriei Municipiului Cluj-Napoca nr. 6237/445/03.01.2024***,*** înregistrată la Consiliul Județean Cluj sub nr. 2227/17.01.2024; 2. Adresa Consiliului Județean Cluj nr. 2227/1.02.2024; 3. Acordul de asociere și cele 7 acte adiționale; 4. Devizele privind cheltuielile necesare realizării fiecărui obiect. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind asocierea Județului Cluj cu Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău în vederea realizării unui obiectiv de investiţii**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…………...... privind asocierea Județului Cluj cu Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău în vederea realizării unui obiectiv de investiţii*,* propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16542/ 17.04.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 16755/18.04.2024 și nr. 16758/18.04.2024 şi Avizul cu nr…......... din ……………...... adoptat de Comisia de specialitate nr. ………, emis în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* Adresa Primăriei Municipiului Cluj-Napoca nr. 6237/445/03.01.2024***,*** înregistrată la Consiliul Județean Cluj sub nr. 2227/17.01.2024;
* Adresa Consiliului Județean Cluj nr. 2227/1.02.2024;
* Acordul de asociere și cele 7 acte adiționale;
* Devizele privind cheltuielile necesare realizării fiecărui obiect.

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile :

* art. 89 alin. (8), art. 129 alin. (1) lit. e) și alin. (9) lit. c), art. 173 alin. (1) lit. e) și alin. (7) lit. c) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 35 alin. (1) din Legea privind finanțele publice locale nr. 273/2006, cu modificările şi completările ulterioare;
* Hotărârii Guvernului nr. 1.245/2022 pentru reaprobarea indicatorilor tehnico-economici aferenţi obiectivului de investiţii "Tren metropolitan Gilău-Floreşti-Cluj-Napoca-Baciu-Apahida-Jucu-Bonţida - etapa I a sistemului de transport metropolitan rapid Cluj: Magistrala I de metrou şi tren metropolitan, inclusiv legătura dintre acestea. Componenta 1. Magistrala I de metrou Cluj"

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă asocierea Județului Cluj cu Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău în vederea realizării obiectivului de investiţii „Tren Metropolitan Gilău – Floreşti – Cluj-Napoca – Baciu – Apahida – Jucu – Bonţida*”.*

**Art. 2**. Se aprobă actul adițional nr. 8 la acordul de asociere nr.188108/4.04.2019*,* prevăzut în **anexa** care face parte integrantă din prezenta hotărâre

**Art. 3.** Se mandatează domnul Alin Tișe, președinte al Consiliului Județean Cluj să semneze actul adițional menționat la art. 2, în numele și pe seama Județului Cluj.

**Art.4**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget, Finanțe, Resurse Umane, Direcția de Urbanism și Amenajare a Teritoriului și Direcția de Administrare Drumuri Județene.

**Art. 5.** Prezenta hotărâre se comunică Direcţiei Generale Buget, Finanțe, Resurse Umane, Direcției de Urbanism și Amenajare a Teritoriului și Direcției de Administrare Drumuri Județene, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro/).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… aprilie 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

**Anexa la**

**Hotărârea nr. \_\_\_\_\_\_\_/…………2024**

**ACT ADIȚIONAL NR. 8 la**

**ACORDUL DE ASOCIERE** **nr. 188108/04.04.2019**

Ținând seama de beneficiul și utilitatea implementării unui sistem de transport rapid metropolitan, Tren metropolitan, pe infrastructura actuală, care să acopere întreg coridorul feroviar cuprins între Halta Nădășel și stația Bonțida;

În temeiul:

* Hotărârii Consiliului Local al Municipiului Cluj-Napoca nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Florești nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Gilău nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Apahida nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Bonțida nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Baciu nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Jucu nr. \_\_\_\_\_\_\_\_\_\_\_\_\_
* Hotărârii Consiliului Local al Comunei Gârbău nr. \_\_\_\_\_\_\_\_\_\_\_\_\_
* Hotărârii Consiliului Județean Cluj nr. \_\_\_\_\_\_\_\_\_\_\_\_\_\_\_,
* precum și a prevederilor art. 7.1 din Acordul de asociere potrivit cărora modificarea, completarea și suplimentarea acordului se face numai prin act adițional;

Părțile semnatare convin încheierea prezentului act adițional, prin care hotărăsc modificarea următoarelor clauze:

Art. 1. Cap. I se completează în sensul introducerii ca parte a acordului de asociere a Județului Cluj cu sediul în municipiul Cluj-Napoca, Calea Dorobanților, nr. 106, județul Cluj, reprezentat prin Președintele Consiliului Județean Cluj d-nul Alin Tișe.

Art. 2. Cap. IV se completează în sensul că, după lit. H se introduce o nouă literă, I, cu următorul conținut:

,, I. Responsabilitățile Județului Cluj pentru realizarea obiectului prezentului acord de asociere sunt următoarele:

- asigură, începând cu anul 2025, finanțarea din bugetul propriu prin credite destinate unor acțiuni multianuale sau din alte surse, inclusiv din fonduri europene, a cheltuielilor considerate neeligibile, conform Ghidului Solicitantului, pentru componentele Parcări auto la sol (inclusiv drumuri de legătură) la: PID01 Bonțida Hm, PID02 Răscruci h., PID03 Jucu de Jos h.c., PID04 Jucu Hm, PID05 Câmpenești h., PID06 Apahida 2 h., PID07 Apahida 1 h., PID08 APAHIDA, PID09 Dezmir h., PID18 Baciu h., PID19 Suceag h., PID20 Rădaia h., PID21 Mera h., PID22 Nădășel h. şi PID23 Gârbău Hm., în cuantum de aproximativ 47.756.973 lei fără TVA, suma finală urmând a fi stabilită pe baza documentațiilor elaborate conform legii;

- participă prin reprezentantul său la recepția documentațiilor ce fac obiectul prezentului acord de asociere referitoare la partea din proiect care vizează componentele Parcări auto la sol, identificate în prezenta clauză, exprimându-și acordul sau dezacordul în ceea ce privește recepția;

Art. 3. Prezentul act adițional constituie document justificativ pentru înregistrarea în evidențele contabile ale Județului Cluj a categoriilor de cheltuieli generate de componentele Parcări auto la sol precizate la art. 2.

Art. 4. Județul Cluj mandatează Municipiul Cluj-Napoca să îl reprezinte în relația cu orice autorități/ instituții publice și în numele și pe seama acestuia să facă toate demersurile pe care le consideră necesare în vederea atingerii scopului declarat.

Art. 5. Restul prevederilor acordului de asociere rămân neschimbate.

**Prezentul act adițional a fost încheiat în data de \_\_\_\_\_\_\_\_\_\_\_\_\_\_\_\_\_\_ în 9 (nouă) exemplare, câte un exemplar pentru fiecare parte semnatară.**

|  |  |
| --- | --- |
| **Municipiul Cluj-Napoca**  **Primar,**  **Emil Boc**  **Județul Cluj**  **Președinte**  **Alin Tișe** | **Comuna Florești**  **Primar,**  **Bogdan Nicolae Pivariu**  **Comuna Gilău**  **Primar,**  **Topan Gelu Vasile**  **Comuna Apahida**  **Primar,**  **Grigore Fati**  **Comuna Baciu,**  **Primar,**  **Balazs Janos**  **Comuna Jucu**  **Primar,**  **Valentin Dorel Pojar**  **Comuna Bonțida**  **Primar,**  **Emil Cârhaț**  **Comuna Gârbău**  **Primar,**  **Broaina Gheorghe Lucian** |

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr. 16755/18.04.2024**

**RAPORT DE SPECIALITATE**

|  |  |  |  |  |  |
| --- | --- | --- | --- | --- | --- |
| ***Titlul proiectului de hotărâre*** | **Asocierea Județului Cluj cu Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău în vederea realizării unui obiectiv de investiţii** | | | | |
| ***Compartiment de resort:*** | Direcția Juridică | | | | |
| ***Secțiunea 1 – Documentare și analiză:*** | | | | | |
| Asigurarea desfășurării fluente și în siguranță a circulației, ocrotirea vieţii, integrităţii corporale şi a sănătăţii persoanelor participante la trafic sau aflate în zona drumului public, protecţia drepturilor şi intereselor legitime ale persoanelor respective, a proprietăţii publice şi private, cât şi a mediului, reprezintă o prioritate stabilită în sarcina unor autorităţi ale administraţiei publice, instituţii şi organizaţii cu atribuții în acest domeniu.  Municipiul Cluj-Napoca este pol de creștere conform HG 998/2008 fiind primul oraș ca mărime din România (după capitala București), cu cea mai dinamică creștere a populației (conform ultimului recensământ). Acesta a realizat Planul de Mobilitate Urbană Durabilă (PMUD) pentru perioada 2016-2030, cu sprijinul consultanților Băncii Europene de Reconstrucție și Dezvoltare (BERD), sub asistența tehnică a JASPERS, în cadrul proiectului finanțat de Ministerul Dezvoltării Regionale și Administrației Publice (MDRAP).  Localitățile limitrofe municipiului Cluj-Napoca, Florești, Gilău, Apahida, Baciu, Jucu, Bonțida și Gârbău au cunoscut, de asemenea, o dezvoltare accentuată, situație care a condus la creșterea valorilor de trafic între acestea și municipiul Cluj-Napoca.  În acest sens, prin Hotarârea nr. 1099/2018 a Consiliului Local al Municipiului Cluj-Napoca s-a aprobat Acordul de asociere pentru realizarea în parteneriat a Studiilor de pre-fezabilitate, fezabilitate, impact asupra mediului şi evaluarea strategică adecvată pentru obiectivul de investiţii „Tren Metropolitan Gilău – Floreşti – Cluj-Napoca – Baciu – Apahida – Jucu – Bonţida”. Ulterior acesta a fost modificat prin 7 acte adiționale.  Totodată, în cadrul asocierii s-a întocmit documentația PUZ și SF pentru Componenta 2. Tren Metropolitan, dar neaprobată urmând a fi revizuită conform Ghidului solicitantului.  Prin adresa nr. 1205/12.04.2023, Ministerul Transporturilor și Infrastructurii, a solicitat Municipiului Cluj-Napoca punctul de vedere privind depunerea unui proiect pentru implementarea trenului metropolitan, solicitare la care Municipiul Cluj-Napoca i-a dat curs.  Astfel, Municipiul Cluj-Napoca a efectuat demersurile necesare pentru modificarea/actualizarea documentației întocmite astfel încât aceasta să se poată încadra în prevederile ghidului solicitantului pentru prioritatea (P6) Dezvoltarea mobilității sustenabile în nodurile urbane – trenurile metropolitane, conform solicitării Ministerului Transporturilor și Infrastructurii.  Modificările presupun:  - reconfigurare parcări – conform Anexei 14 din Ghid solicitantului (”sisteme Park&Ride vor fi amplasate în vecinătatea stației CF. De-a lungul unei rute de tren metropolitan vor fi amplasate sisteme Park&Ride in minim 30% din stațiile/punctele de oprire ale rutei;  - adaptarea Remizei la fazarea finanțării din punct de vedere tehnic - funcțional, precum și cerințele obligatorii ale Ghidului de trenuri metropolitane; conform punctului 5.2.2 din ghidul solicitantului (”construcția unei remize în limita a 1 km de cale ferată nouă (inclusiv accesul la aceasta), dacă aceasta este necesară (nu este eligibilă construcția de clădiri noi”)  În acest sens în urma aprobării prin Ordinul Ministrului Transporturilor și Infrastructurii nr. 1625/04.09.2023 a Ghidului Solicitantului, pentru prioritatea (P6) Dezvoltarea mobilității sustenabile în nodurile urbane – Trenurile Metropolitane, s-a constatat că, unele lucrări nu sunt eligibile. | | | | | |
| ***Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** | | | | | |
| Potrivit prevederilor art. 89 alin. (8) din O.U.G. nr. 57/2019 privind Codul administrativ, cu modificările și completările ulterioare, unitățile administrative teritoriale pot încheie între ele acorduri și pot participa, inclusiv prin alocare de fonduri, la inițierea și la realizarea unor programe de dezvoltare zonală sau regională, în baza hotărârilor adoptate de autoritățile deliberative de la nivelul acestora, în condițiile legii.  De asemenea art. 35 alin. (1) din Legea nr. 273/2006 privind finanțele publice locale, cu modificările și completările ulterioare prevede **:**  ”1) *Autorităţile deliberative pot aproba colaborarea sau asocierea pentru realizarea unor lucrări şi servicii publice locale. Colaborarea ori asocierea se realizează pe baza de contracte de asociere, în care se prevăd şi sursele de finanţare reprezentând contribuţia fiecărei autorităţi a administraţiei publice locale implicate. Contractele de asociere se încheie de către ordonatorii principali de credite, în condiţiile mandatelor aprobate de fiecare consiliu local implicat în colaborare sau asociere.”* | | | | | |
| ***Secțiunea a 3-a - Efecte preconizate ale aplicării actului administrativ*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | | | | | |
| Încheierea unui act adițional la Acordul de asociere în sensul introducerii ca parte a acordului de asociere a Județului Cluj.  Stabilirea responsabilităților Județului Cluj pentru realizarea obiectului acordului de asociere.  Sarcini de natură administrativă rezultate din actul adminstrativ constau în:  - asigurarea, începând cu anul 2025, a finanțării din bugetul propriu prin credite destinate unor acțiuni multianuale sau din alte surse, inclusiv din fonduri europene, a cheltuielilor considerate neeligibile, conform Ghidului Solicitantului, pentru componentele Parcări auto la sol (inclusiv drumuri de legătură) la: PID01 Bonțida Hm, PID02 Răscruci h., PID03 Jucu de Jos h.c., PID04 Jucu Hm, PID05 Câmpenești h., PID06 Apahida 2 h., PID07 Apahida 1 h., PID08 APAHIDA, PID09 Dezmir h., PID18 Baciu h., PID19 Suceag h., PID20 Rădaia h., PID21 Mera h., PID22 Nădășel h. şi PID23 Gârbău Hm., în cuantum de aproximativ 47.756.973 lei fără TVA, (suma finală urmând a fi stabilită pe baza documentațiilor elaborate conform legii) vor fi asigurate de Județul Cluj, începând cu anul 2025.  - participarea prin reprezentantul său la recepția documentațiilor ce fac obiectul acordului de asociere referitoare la partea din proiect care vizează componentele Parcări auto la sol, enunțate în prezenta clauză, exprimându-și acordul sau dezacordul în ceea ce privește recepția; | | | | | |
| ***Secțiunea a 4-a - Concluzii/propuneri:*** | | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de legalitate specificate la Secțiunea a 2-a. | | | | | |
|  | | ***Prenume și nume*** | ***Data*** | ***Semnătura*** |
| Elaborat: Director executiv | | *Ștefan Iliescu* | *18.04.2024* |  |

**Nr. 16758/18.04.2024**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| ***Titlul proiectului de hotărâre*** | **Asocierea Județului Cluj cu Municipiul Cluj-Napoca și comunele Florești, Gilău, Apahida, Baciu, Jucu, Bonțida și Gârbău în vederea realizării unui obiectiv de investiţii** | | | |
| ***Compartiment de resort:*** | Direcția Generală Buget, Finanțe, Resurse Umane | | | |
| ***Secțiunea 1 – Documentare și analiză:*** | | | | |
| În analiza prezentului proiect de hotărâre s-au avut în vedere prevederile Legii nr. 273/2006, privind finanţele publice locale, cu modificările şi completările ulterioare, precum și estimările bugetului local al Județului Cluj pe următoarea perioadă.  De asemenea au fost analizate, în limita competențelor compartimentului de resort, și celelalte temeiuri legale invocate în susținerea proiectului de hotărâre.  În analiza proiectului de hotărâre s-a ținut cont de prevederile art. 45 - *Condiţii pentru includerea investiţiilor în proiectul bugetului,* alin. (2) din Legea nr. 273/2006 privind finanțele publice locale, cu modificările și completările ulterioare: *(2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate.*  De asemenea au fost analizate, în limita competențelor compartimentului de resort, și celelalte temeiuri legale invocate în susținerea proiectului de hotărâre. | | | | |
| ***Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** | | | | |
| Potrivit prevederilor art. 89 alin. (8) din O.U.G. nr. 57/2019 privind Codul administrativ, cu modificările și completările ulterioare, unitățile administrative teritoriale pot încheie între ele acorduri și pot participa, inclusiv prin alocare de fonduri, la inițierea și la realizarea unor programe de dezvoltare zonală sau regională, în baza hotărârilor adoptate de autoritățile deliberative de la nivelul acestora, în condițiile legii.  De asemenea art. 35 alin. (1) din Legea nr. 273/2006 privind finanțele publice locale, cu modificările și completările ulterioare prevede **:**  ”1) *Autorităţile deliberative pot aproba colaborarea sau asocierea pentru realizarea unor lucrări şi servicii publice locale. Colaborarea ori asocierea se realizează pe baza de contracte de asociere, în care se prevăd şi sursele de finanţare reprezentând contribuţia fiecărei autorităţi a administraţiei publice locale implicate. Contractele de asociere se încheie de către ordonatorii principali de credite, în condiţiile mandatelor aprobate de fiecare consiliu local implicat în colaborare sau asociere.”*  Investiţia va fi finanţată din surse constituite potrivit legii şi din bugetul propriu al Judeţului Cluj. În funcție de evoluția veniturilor la nivelul bugetului local, estimăm faptul că finanțarea investiției se va realiza începând cu anul 2025.  Având în vedere cele prezentate, se impune aprobarea ………………………………… | | | | |
| ***Secțiunea a 3-a - Efecte preconizate ale aplicării actului administrativ*** *(****impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| În urma adoptării prezentei hotărâri vor fi alocate sumele necesare pentru realizarea investiţiei.  Sumele necesare vor avea impact asupra bugetului propriu al Județului Cluj începând cu anul 2025. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de legalitate specificate la Secțiunea a 2-a. | | | | |
|  | | **Prenume și nume** | **Data** | **Semnătura** |
| Director general | | Lăcrimioara Hulduşan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcția Juridică* | 18.04.2024 |  | Raport întocmit |
| *Direcția Generală Buget, Finanțe, Resurse Umane* | 18.04.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |